burde jeg lyve om problemene mine på inntaksvurderingen for få plass ?
hei
det er viktig å være ærlig når du kommer til inntakssamtale. ellers vil du risikere å ikke bli forstått riktig, og da vil du heller ikke få riktig hjelp til å håndtere eller løse det som plager deg.


sio har et lavterskeltilbud, du trenger derfor ikke å ha store problemer for å få et tilbud hos oss. hensikten med en inntakssamtale er å snakke kort om hva som er plagsomt eller vanskelig, for å så kunne finne ut av hva som er best hjelp for akkurat deg, utfra hva du trenger. vi avviser aldri noen fordi man er "vanskelig", som du sier. det som kan skje i en inntakssamtale er at vi kan vurdere at man har rett på, og vil ha bedre nytte av, en annen type behandling enn det vi tilbyr (f eks langtidsbehandling eller spesialisert behandling). i så fall vil vi hjelpe deg å komme deg til riktig sted.


jeg håper at du stoler på at vi ønsker ditt beste, og at du kan være ærlig om det du sliter med. velkommen!  
  



hilsen psykologen i sio helse 


 